kardosdrur/scandi-wiki huggingface dataset:
Peter Nguyễn Văn Hùng

Peter Nguyễn Văn Hùng (Chữ Hán: 阮文雄; født 21. november 1958) er en vietnamesisk-australsk romersk-katolsk præst og menneskerettighedsaktivist i Taiwan. Han blev i 2006 af USAs udenrigsminister Condoleezza Rice betegnet som en "helt der arbejder for at afskaffe moderne slaveri".

Liv og gerning

Tidligt liv 
Nguyen Van Hung voksede op i en lavere middelklassefamilie uden for Bình Tuy-provinsen i Sydvietnam med to brødre og fem søstre. Hans fader var en fisker, men døde efter et langt kamp med sygdom og tvang hans moder, en hengiven katolik med rødder i landets nordlige del til at blive familiens hovedforsørger. Nguyen Van Hung tog sin moders tro og hengivenhed til sig. Han var en beundrer af den hellige Frans af Assisi, og skal angiveligt have stjålet mad fra sin egen familie for at give føde til de fattige.

Han forlod Vietnam i 1979 på en overfyldt båd, blev reddet af et norsk skib efter kun 36 timer og bragt til Japan, hvor han sluttede sig til Missionary Society of St. Columban ved sin ankomst.

Han boede i Japan i tre år og studerede og tog en lang række arbejder til at brødføde sig selv, herunder som motorvejsreparatør, stålfabrikant og graver. Han kom først til Taiwan i 1988 som missionær, hvorefter han rejste til Sydney, New South Wales, Australien for at studere på et seminar. Han blev ordineret i 1991 og vendte tilbage til Taiwan det følgende år (i 1992).

Arbejde i Taiwan 
Nguyen Van Hung etablerede det vietnamesiske migrant arbejdstager og brude-kontor i Taoyuan, Taiwan (senere Taoyuan City) i 2004 for at tilbyde hjælp til vietnamesiske indvandrere i Taiwan. Den vietnamesiske amerikanske radiostation Little Saigon Radio og andre hjalp ham til at leje anden etage i et gymnasium; To 70 kvadratfod værelser tilbød soveplads, mens to andre blev brugt til kontorlokaler. De giver lektioner i mandarin-sprog, værelse og bord og juridisk bistand.

Nguyen Van Hungs afsløring af misbrug af udenlandske arbejdere og mod brude førte USA's Department of State til at liste Taiwan som en "Tier 2"-region sammen med lande som Cambodja på grund af deres manglende indsats i bekæmpelsen af menneskehandel, hvilket viste sig at være en stor international forlegenhed For øens regering. Hans arbejde har også gjort ham til mål for forfølgelse i Taiwan.

Noter

Eksterne henvisninger 
 Newspaper Channel - Vietnamese Migrant and Immigrant Office

Personer fra Vietnam
Katolske præster
Systemkritikere
Antikommunister
Menneskerettighedsaktivister
Bodenfelde

Bodenfelde er en by og en kommune i Landkreis Northeim, i den tyske delstat Niedersachsen.

Geografi 

Bodenfelde ligger ved sydenden af Naturpark Solling-Vogler i den øvre Weserdal. Byen ligger mellem Mittelgebirgeområdet Solling mod nord og Reinhardswald mod syd. Bodenfelde ligger nordøst for en langstrakt strækning med meandre i floden Weser, hvor den fra nord kommende Reiherbach munder ud.

Bodenfelde ligger mellem 105 og 145 moh. og er omgivet af det skovrige Weserbergland. Mod vest hæver det 224,7 meter høje Kahlberg sig. De højeste bjerge i nærheden af Bodenfelde er de mod nordøst liggende Kaltewarte (340,7 moh.) og mod nord ligger Hilmersberg (361,8 moh.) Bodenfelde er med et areal på omkring 20 km² den arealmæssigt mindste kommune i Landkreis Northeim.

Inddeling 
I kommunen ligger ud over hovedbyen Bodenfelde landsbyerne 	Nienover og Wahmbeck.

Eksterne kilder/henvisninger 

 Byens websted

Byer i Niedersachsen
Søren Dulong Andreasen

Søren Dulong Andreasen er en dansk sejlsportsmand, der sejler bådtypen Contender og har opnået stærke international resultater. Han er medlem af Hellerup Sejlklub

Har følgende resultater ved internationale sejlsportsmesterskaber

 1 plads Verdensmesterskabet i Contender 2013 (Comosøen, Italien) 
 1 plads Verdensmesterskabet i Contender 2023, Kerteminde, Danmark
 1 plads Europamesterskabet i Contender 2018, arco, gardasøen
 1 plads Europamesterskabet i Contender 2014 (Kühlungsborn, Tyskland) 
 3 plads verdensmesterskabet i Contender 2019 Quiberon, Frankrig
 3 plads verdensmesterskabet i Contender 2011 (Weymouth, England)
 3 plads verdensmesterskabet i Contender 2012 (St. Petersborg, Florida, USA)

13 klassemesterskaber (uofficielt DM)  

5 Danmarks mesterskaber

Referencer

Eksterne henvisninger 

Sejlsportsfolk fra Danmark
Stedfamilie

En stedfamilie er en familie, hvor børn bor sammen med én af sine biologiske (eller adoptiv-) forældre og en anden voksen som farens nye hustru, som kaldes  stedmor, eller morens nye mand, som kaldes stedfar. I forhold til stedforældrene kaldes børnene for stedbørn (steddatter eller stedsøn). Det er ikke usædvanligt, at gengifte forældre begge har børn fra tildigere ægteskaber eller forhold, hvilket medfører krydsende relationer i familien. Børnene er stedsøskende til hinanden (stedsøster eller stedbror).

Børn, der har én fælles biologisk forælder, kaldes for halvsøskende (halvsøster eller halvbror), uanset om de lever sammen i en stedfamilie eller ej. Børn af halvsøskende kaldes for halvkusiner i forhold til hinanden.

Familie
Familierelationer
Adoption, familiepleje, pleje af forældreløse børn og tvangsfjernelse
Korthåret vizsla

Korthåret vizsla er en hunderace der stammer fra Ungarn. Racen er af gruppen af stående hunde.

Racen er opdrættet til at være jagthunde. Hundene har generelt behov for en del kontakt, og bør derfor ikke efterlades alene i for lang tid.
En vizsla har desuden behov for en del aktivitet og minimum en times daglig motion er anbefalelsesværdigt.

En vizsla kommer generelt godt ud af det med andre hunderacer, og kan også nemt omgås katte, hvis den er vokset op sammen med dem.

Hundene har oftest tætsiddende gylden pels, brune øjne og er relativt nem at trimme.

I 1982 blev Dansk Vizsla Klub etableret - en specialklub for jagthunderacerne korthåret og ruhåret vizsla, hvis primære formål er at fremme kendskabet til hunderacen.

Referencer 

Hunderacer fra Ungarn
Jagthunde
Engelsk setter

Engelsk setter er en hunderace der bl.a. er kendt for sine imponerende præstationer indenfor forskellige former for hundesport - eksempelvis agility, lydighedstræning og show. Racen er en jagthund af gruppen af stående hunde.

Hunderacen er desuden kendt for at være venlig, godmodig, aktiv og i besiddelse af en intens jagtlyst. Hunden kan desuden kendes på dens sorte/leverbrune næse, stærke kæber og dens klare brune øjne. 
En engelsk setter har generelt et mildt temperament, men kan dog være lidt stædig. Hunderacen reagerer bedre på positiv træning (godbidder og lignende) frem for hård træning og vrede stemmer. Hunden har generelt ry for at være en fin familiehund.

Referencer 

Setter
Jagthunde
Nordskov Mølle

Nordskov Mølle er en helmuret tårnmølle, bygget i 1829 på Stenstrup Overdrev øst for Hornbæk Plantage. Den er opført i grundmur på ca. 1 meters tykkelse fra grunden indtil hatten, som er tækket med brædder og skillefyre. Den har oprindelig været udstyret med en melkværn og en grynkværn. Den primære drift ophørte omkring 1919, men møllen fortsatte med at male mel ved hjælp af en installeret motor. Møllevingerne blæste ned i 1928, og i de følgende år blev inventaret solgt. Møllen har siden midten af 1930’erne henligget i dårlig stand, og der har været flere forsøg på at få den reddet og sat i stand. Nu står Nordskov Mølles Venner for istandsættelsen, og møllen er pr. oktober 2016 nu synlig og nykalket.

Noter

Referencer
 Helsingør Leksikon om Nordskov Mølle

 

Tårnmøller i Danmark
Bygninger, konstruktioner og anlæg i Helsingør Kommune
Kiss (Korea)

Kiss var en sydkoreask kvindelig pop-trio. Deres debutsingle "Because I am a girl" ("Fordi jeg er en pige") ( 여자 이니까 (Yeoja Inikka) var et hit i 2001 En musikvideo lavet over melodien omfattede to skuespilstjerner: skuespillerinden Goo Hye-jin, og skuespilleren Shin Hyun-Joon, hvilket bidrog til med store offentlige interesse for sangen. Sangen forsatte som en populær en karaokesang i Korea i mange år.

Dette bidrog til at starte karrieren for Kiss, og et album fulgte hurtigt efter. Men gruppen blev hurtigt opløst bag efter på grund af interne, uløselige konflikter.

Blandt gruppens andre fremragende sange er "Without You" og "True Love".

Den ene af gruppens medlemmer, Umji, fortsatte med en skuespillerkarriere.

Discografi

Albums 
 First Album (november 2001)

Noter

Eksterne henvisninger 

 Kiss (Generasia)

Musikgrupper fra Sydkorea
Frontispice (arkitektur)

Frontispice (fra fransk frontispice af latin frontispicium ordret 'det at se forsiden', af frons 'pande' og spicere 'se') eller fronton, lille frontispice, kaldes enhver gavl eller gavlagtig prydelse af klassisk antik art. Grundformen er den lave, trekantede tempelgavl (sammenlign med tympanon), som allerede antikken selv brugte dekorativt i mindre format, for eksempel på attiske gravsteler og senere som prydværk over døre og vinduer, i hvilket tilfælde frontispice i stedet for trekantet kunne gøres fladbuet; en vægdekoration i Eumachias hus i Pompeji er et af de ældste eksempler på rundede gavlfelter. Renæssancen genoptog motivet, især i mindre format, og fyldte gerne gavlfeltet med et hoved eller ornamenter (for eksempel på Christian 4.’s bygninger), og siden da har frontispice været et næsten uundværligt tilbehør i arkitektonisk dekoration. I 17.—18. århundrede kronedes bygningernes midtrisalitter regelmæssigt med trekantede eller runde, ofte relief smykkede frontispice, og barokstilens vilde retninger varierede frontispice-motivet med talrige forkrøppede og splittede afarter, medens nyklassicismen vendte tilbage til roligere former.

Eksterne henvisninger og kilder 

, bind 9, side 66, skrevet af Mag.art Chr. A. Jensen

Noter 

Bygningsdele
Møbelringen Cup 2004

Møbelringen Cup 2004 var den 4. udgave af kvindehåndboldturneringen Møbelringen Cup og blev afholdt fra den 24. – 28. november 2004. Turneringen havde deltagelse af , ,  og værtsnationen , der vandt turneringen.

Resultater 

2004
Håndbold i 2004
Møbelringen Cup 2003

Møbelringen Cup 2003 var den tredje udgave af kvindehåndboldturneringen Møbelringen Cup og blev afholdt fra den 7. – 9. november 2009. Turneringen havde deltagelse af , ,  og værtsnationen , der vandt turneringen.

Resultater 

2003
Håndbold i 2003
Møbelringen Cup 2002

Møbelringen Cup 2002 var den anden udgave af kvindehåndboldturneringen Møbelringen Cup og blev afholdt fra den 6. – 10. november 2002. Turneringen havde deltagelse af , , ,  og værtsnationen . Turneringen blev vundet af Danmark.

Resultater 

2002
Håndbold i 2002
Marco effekten

Marco effekten er en dansk krimiroman fra 2012, skrevet af Jussi Adler-Olsen og udgivet på Politikens Forlag. Det er 5. bind i serien om Afdeling Q.

Handling 

Bogen omhandler den 15-årige dreng Marco. Hans sigøjnerfamilie lever af at tigge og stjæle, og familiens overhoved, den kyniske Zola, har planer om at gøre Marco invalid, så han kan vække medlidenhed, når han tigger. Derfor vælger han at flygte, hvilket ikke er let, da København ikke er let at gemme sig i når både familien, politiet i form af Carl Mørck og den kriminelle verden i København er efter én.

Modtagelse 
I Politikens anmeldelse af bogen, gives der udtryk for, at Jussi Adler-Olsen kan få det groteske og uhyggelige samt det gemytlige og folkekomedien ala Olsen-Banden mikset med Rejseholdet manet frem i bogen. Udover lidt gnidninger i sproget, er det dog en interessant og uforudsigelig historie, ifølge Politiken.

Referencer 

Litteratur i 2012
Krimier
Dansksprogede bøger
Bøger af Jussi Adler-Olsen
Niels Vinggaard (politiker)

Niels Vinggaard var en dansk politiker, der var borgmester i Søndersø Kommune fra 1. januar 1971 til 31. december 1974, valgt for Venstre.

Niels Vinggard var landmand i Søndersø.

Kildehenvisning 

Borgmestre fra Venstre
Tåbe

Tåbe er en betegnelse for en person, der opfører sig dumt eller mærkeligt, eller som er mindre begavet.

Medicin

Tidligere har ordet "tåber" været brugt om hvad der nu betegnes som udviklingshæmmede.
Således indekserer 2. udgave af Salmonsens Konversationsleksikon fra 1927 begrebet under "tåber" (med stavningen "taaber") og nævner under samme opslag ordet "åndssvage" (med stavningen "aandssvage").

Skældsord

Tåbe er nu en nedsættende betegnelse, et skældsord, møntet på en person, som opfører sig dumt eller virker irriterende.

Litteratur

Erasmus, Desiderius (1979): Tåbelighedens lovprisning / overs. og med indledning af Villy Sørensen : med brev fra Erasmus af Rotterdam til Thomas Morus ; med noter og navneregister ; med tegninger af Hans Holbein. Gyldendal,

Henvisninger  

Psykiske sygdomme
Nedsættende udtryk
Hardegsen

Hardegsen er en by og en kommune i Landkreis Northeim i den tyske delstat Niedersachsen.
Hardegsen betegner sig som Porten til Solling (Naturpark Solling-Vogler) og er omgivet af et omfattende net af vandreveje. Byen er kendt for sine bindingsværkshuse, Burg Hardeg med Muthaus der i det 12. århundrede var residens for slægten Welf. Der findes en dyrepark med båd vilde dyr og husdyr samt en campingplads. Den var indtil 2010 en statsanerkendt kurby.

Geografi 
Hardegsen ligger vest for floden Leine og øst for Solling ved sydvestenden af højdedraget Weper.
Vandløbene Espolde og Schöttelbach løber gennem kommunen og munder ud i Espolde og videre til Leine.

Inddeling 
I kommunen ligger landsbyerne:

Eksterne kilder/henvisninger 

 Byens websted

Byer i Niedersachsen
Ivan Silajev

Ivan Stepanovitj Silajev (, født 21. oktober 1930 i Bakhtysino, Nisjnij Novgorod oblast, Rusland, død 8. februar 2023) var Sovjetunionens sidste statsminister og den næstsidste statsminister i den Russiske SFSR.

Silajev tog sin eksamen ved flyinstituttet i Kasan i 1954 som mekanisk ingeniør. Han arbejdede ved flyinstituttet i Gorkij (i dag Nisjnij Novgorod) og avancerede til instituttets leder (1971–1974). I 1974 flyttede han til Moskva.

Videre karriere:
 1974–1977: Viceminister for Sovjetunionens flyindustri
 1977–1980: Første Viceminister for Sovjetunionens flyindustri
 1980–1981: Minister for Sovjetunionens konstruktion og produktion af maskine-værktøj
 1981–1985: Minister for Sovjetunionens flyindustri
 1985–1990: Første viceminister for Sovjetunionen

Etter sin karriere som statsminister i Sovjetunionen og den Russiske SFSR var han Ruslands repræsentant i EU i årene 1991–1994.

Kildeangivelser 

Politikere fra Rusland
Louis Zachariasen

Louis Christian Oliver «Luis» Zachariasen (født 21. januar 1890 i Kirkja, død 30. august 1960) var en færøsk direktør, lærer, forfatter og politiker (Sjálvstýrisflokkurin).

Hans forældre var Malena Frederikka Simonsen fra Hattarvík og Símun Mikal Zachariasen fra Kirkja. Hans bror, Símun Petur Zachariasen, var også politiker. Politikeren Kristina Háfoss er hans barnebarn. Louis Zachariasen giftede seg med Kristina Frederikka Hentze fra Sandur, og bosatte seg i Tórshavn. Han var uddannet lærer fra Føroya Læraraskúli fra 1911, gik på højskole i Danmark i 1915, havde examen artium fra 1918, og var uddannet elektronikingeniør (cand.polyt.) fra Polyteknisk Læreanstalt i København fra 1924. Han blev ansat i Telefonverk Føroya Løgtings fra 1925, hvor han var direktør 1936–1952. Han var også formand i Collegium Academicum Faeroense 1933–1942.

Han var ansat som lærer i Kirkjubøur 1913–1915, men måtte opgive embedet, da han havde et stærkt ønske om at færøsk skulle være undervisningssprog i skolen og aktivt deltog i sprogstriden, dengang var dansk det eneste tilladte undervisningssprog i folkeskolen på Færøerne. Han var medlem af Ungdomsforeningen Varðin i Tórshavn og bidrog aktivt med litterære tekster på færøsk til foreningens medlemsblad Varðin, som var håndskrevet fra 1912-15, hvorefter Smáskriftir Varðans blev printet fra 1915-19 i tidsskrift på 32 sider. Tilsammen udkom 18 af disse tidsskrifter på sammenlagt 400 sider. Fra 1921 udkom litteraturtidsskriftet Varðin, som er udgivet flere gange om året lige siden. Han skrev salmer og fosterlandssange og andre sange, noveller og en roman. Derudover skrev ham faglitterære bøger, fra 1959-61 udkom Føroyar sum rættarsamfelag 1535-1655 (Færøerne som retssamfund 1535-1655). 

Zachariasen var valgt ind til Lagtinget fra Suðurstreymoy 1940–1943 og 1946–1950, og var formand for Lagtingets delegation til Danmark og London som forhandlede frem til en ny ordning af de færøske forfatningsmæssige forhold. Efter Hjemmestyreloven af 1948 var han vicelagmand i Færøernes første regering, Andrass Samuelsens regering, fra 1948 til 1950. Zachariasen var desuden redaktør i Sjálvstýrisflokkurins partiavis Tingakrossur 1943–1948, og var også partiformand en periode omkring folkeafstemningen 1946. Han blev Ridder af Dannebrog i 1949.

Bibliografi 
 1926 – Páll fangi, skuespil
 1951 – Á leiðini, digtsamling
 1952 – Úr Føroya søgu um 1700
 1961 – Føroyar sum rættarsamfelag 1535–1655
 1978 – Sóttin svarta
 1978 – Abbastova, roman. Udkom først som føljeton i julemagasinet Følv 1955 til 1959, blev første gang udgivet samlet i en bog i 1978.

Referencer 

Digtere fra Færøerne
Sangskrivere fra Færøerne
Romanforfattere fra Færøerne
Faglitterære forfattere fra Færøerne
Lærere fra Færøerne
Lagtingsmedlemmer fra Færøerne
Politikere fra Sjálvstýrisflokkurin
Riddere af Dannebrog
Vicelagmænd fra Færøerne
Personer fra Norderøerne
Ministre uden portefølje fra Færøerne
Mi-parti

Mi-parti (fr. for "halv-delt", "midt-delt", "tvedelt", delt på midten) er en type farve- og mønsterdesign med lodret todeling, som blev brugt i våbenskjolde og modeklæder i europæisk middelalder. Mi-parti-dragter med forskellige farver på venstre og højre halvdel og lignende varianter kom frem i 1100-tallet. De var særlig udbredt i gotikken i 1300-tallet og forsvandt i begyndelsen af 1500-tallet.

Ifølge dragtforskeren Camilla Luise Dahl hentede de tvefarvede dragter deres væsentligste inspirationskilde i den heraldiske ikonografi.

Mi-parti-dragten har overlevet i narredragter.

Orkesterværk 
Mi-Parti er også titlen på et orkesterværk fra 1976 af den polske komponist Witold Lutosławski (1913-1994). Det 15 minutter lange stykke har en indledende del og en hoveddel i overensstemmelse med Lutosławskis forkærlighed for tvedelte strukturer i 1960-1970'erne.

Se også 
 Middelalderens klædehistorie i Danmark, afsnit "Farve"

Litteratur 
 Camilla Luise Dahl: "Farvede kiler i 12-1300-tallets dragter" i Herolden, årgang 11, nr. 1, marts 2007. Side 8-13 − (Online)

Referencer

Eksterne henvisninger 

 "Farvede kiler i 12-1300-tallets dragter"  i Herolden, marts 2007 af Camilla Luise Dahl
 "Middelalderdragter"  af Camilla Luise Dahl fra Middelaldercentret.dk, 2005 − "Mi-parti"-dragter i dansk sammenhæng omtales side 8 og 15



Middelalderens kultur
Danmark i middelalderen
Mønstre
Heraldik
Jamie Spencer-Churchill, 12. hertug af Marlborough

Charles James Spencer-Churchill, 12. hertug af Marlborough (født 24. november 1955), almindeligt kendt som Jamie Blandford, er den nuværende hertug af Marlborough.

Slægtninge
Jamie Spencer-Churchill er den ældste overlevende søn af John Spencer-Churchill, 11. hertug af Marlborough (1926–2014) og dennes første hustru Susan Mary Hornby (1929–2005). 

Som medlem af  Spencer-familien er han en fjern slægtning til sir Winston Churchill (1874–1965), der var britisk premierminister under 2. verdenskrig. Jamie Spencer-Churchill er også en fjern slægtning til Diana, prinsesse af Wales (1961 – 1997).

Jamie Spencer-Churchills stedmor Athina Livanos (1929–1974) havde været gift med Aristoteles Onassis (1906–1975). Gennem sin stedmor er han stedbroder til Christina Onassis (1950–1988).

Arveløs
I 1994 erklærede Jamie Spencer-Churchills far ham for personligt arveløs. Senere blev forholdet mellem far og søn bedre. Det var dog usikkert, hvem der skulle overtage forvaltningen af Blenheim Palace og familiens øvrige ejendom, da faderen døde i oktober 2014.

På trods af sin arveløshed blev Jamie Spencer-Churchill titulær hertug, da faderen døde i 2014.

Titler
 Jarl af Sunderland (1955–72)
 Markis af Blandford (1972–2014)
 Hans nåde Hertugen af Marlborough (2014-nu)

Hertuger af Marlborough
Kolonitidens Amerika

Kolonitidens Amerika (1497–1776) blev defineret af pågående kampe med de indfødte amerikanerne, en alvorlig arbejdermangel som førte til former for ufrivilligt arbejde som slaveri og kontraktfæstede tjenere, og en britisk politik af gunstig ligegyldighed, som tillod en udvikling af en amerikansk ånd og kultur, der var forskellig fra dens europæiske grundlæggeres.

Koloniseringen 

England, Frankrig og Nederlandene begyndte at kolonisere Nordamerika sent i det 16. århundrede. De første forsøg mislykkedes, men vellykkede kolonier blev snart etableret. Kolonistene som kom til den nye verden var på ingen måde en homogen blanding, men mere en stor variation af forskellige sociale og religiøse grupper som slog sig ned i forskellige dele af landet langs kysten. Kvækerne i Pennsylvania, puritanere i New England, de guldtørstige bosættere i Jamestown og straffefangerne i Georgia kom til det nye kontinent af vidt forskellige årsager, og de skabte kolonier med ligeså forskellige sociale, religiøse, politiske og økonomiske strukturer. I samme periode etablerede Frankrig sit eget koloniområde i Nordamerika, Ny Frankrig, der strakte sig over et større territorium end det engelske, men som samtidigt var tyndere befolket.

Regionerne 
For at opsummere udviklingsområderne i kolonitidens Amerika, anerkender historikerne fire regioner i det, der senere blev det østlige USA. Listet fra nord til syd, var det New England, de midterste kolonier, Chesapeake Bay og de sydlige kolonier. Nogle historikere medregner en femte region, grænseområderne, som havde visse forenende særtræk uanset hvilken koloni de udsprang fra.

Krigene 
Den franske og indianske krig i 1754–63 førte kolonierne tættere sammen, unge mænd blev sendt ud for at kæmpe og traf andre mænd fra andre kolonier. De kom fra forskellige baggrunde, men så også ligheder. Krigen gav kolonisterne oplæring i krigsføring, blandt andet officeren George Washington, og efter krigen forsøgte England at gøre sig gældende i regionen, efter at de tidligere havde ladet koloniene køre sit eget løb. Dette førte koloniene endnu tættere sammen og de kom på kant med den britiske regeringen i sager som skatteudskrivning og repræsentation.

Se også 
 Koloniseringen af Amerika

USA's historie
Kolonihistorie
Dennis Gabor

Dennis Gabor (ungarsk: Dénes Gábor, født 5. juni 1900 i Budapest, Ungarn, død 8. februar 1979 i London) var en ungarsk-britisk elektroingeniør, fysiker og opfinder, der i 1947 opfandt princippet bag hologrammer, ved et tilfælde, mens han arbejde med elektronmikroskoper. Opfindelsen kunne dog ikke bruges, før laseren blev opfundet i 1962. Han gjorde aldrig sit arbejde med elektronmikroskoper færdigt, hvilket han fortrød resten af sit liv. Han modtog Nobelprisen i fysik i 1971 for sin opfindelse af hologrammer.

Han studerede ved det tekniske universitet i Budapest og på Charlottenburg tekniske universitet i Berlin og skrev en Ph.D. om katodestrålerør i 1927.

Referencer 

Fysikere fra Ungarn
Fysikere fra Storbritannien
Nobelprismodtagere i fysik
Personer fra Budapest
Nobelprismodtagere fra Ungarn
Nobelprismodtagere fra Storbritannien